CELEX: 62012CN0482
Language: bg
Date: 2012-10-29 00:00:00
Title: Дело C-482/12: Преюдициално запитване, отправено от Okresný súd Prešov (Словашка република) на 29 октомври 2012 г. — Peter Macinský, Eva Macinská/Getfin s.r.o., Financreal s.r.o.

12.1.2013   
            
            
               BG
            
            
               Официален вестник на Европейския съюз
            
            
               C 9/32
            
         Преюдициално запитване, отправено от Okresný súd Prešov (Словашка република) на 29 октомври 2012 г. — Peter Macinský, Eva Macinská/Getfin s.r.o., Financreal s.r.o.
   (Дело C-482/12)
   2013/C 9/54
   Език на производството: словашки
   
      Запитваща юрисдикция
   
   Okresný súd Prešov
   
      Страни в главното производство
   
   
      Ищци: Peter Macinský, Eva Macinská
   
      Ответници: Getfin s.r.o., Financreal s.r.o.
   
      Преюдициален въпрос
   
   Трябва ли Директива 93/13/ЕИО на Съвета от 5 април 1993 година относно неравноправните клаузи в потребителските договори (1) да се тълкува в смисъл, че не допуска правна уредба на държава членка, каквато е разпоредбата на член 151j, параграф 1 от Гражданския кодекс във връзка с последващите разпоредби от правната уредба, за която се отнася главното производство, която предоставя на кредитора възможността да изисква изпълнението на престация, произтичаща от недопустими договорни клаузи, като пристъпи към изпълнение върху дадената в обезпечение вещ, чрез продажбата на недвижимия имот, въпреки противопоставянето на потребителя, факта, че въпросът е спорен и без преценка на договорните клаузи от страна на съдебен орган или друг независим арбитър?
   
      (1)  ОВ L 95, стр. 29; Специално издание на български език, 2007 г., глава 15, том 2, стр. 273.